

REPUBLIKA HRVATSKA

VUKOVARSKO-SRIJEMSKA ŽUPANIJA

**OPĆINA TOVARNIK**

**OPĆINSKI NAČELNIK**

KLASA: 022-05/ 17-05/09

URBROJ: 2188/12-03/01-17-1

Tovarnik, 15.05.2017.

Na temelju članka 48. Zakona o lokalnoj i područnoj ( regionalnoj ) samoupravi ( Narodne novine br. 33/01, 60/01, 129/05, 109/07, 125/08 i 36/09 ) načelnica Općine Tovarnik , dana 15.05.2017. , d o n o s i

**PRAVILNIK**

**O PLAĆAMA, NAKNADAMA PLAĆE, MATERIJALNIM I DRUGIM PRAVIMA SUŽBENIKA I NAMJEŠTENIKA OPĆINE TOVARNIK**

**I. TEMELJNE ODREDBE**

**Članak 1.**

Ovim se pravilnikom uređuju plaće i dodaci na plaću, naknade plaće te ostala materijalna i druga prava službenika i namještenika u Jedinstvenom upravnom odjelu Općine Tovarnik ( u daljnjem tekstu: zaposlenici )

**II. PLAĆE I DODATCI NA PLAĆE**

**Članak 2.**

Plaću zaposlenika Općine Tovarnik čini osnovna plaća i dodatci na plaću

**Osnovnu ( bruto ) plaća službenika i namještenika** čini umnožak koeficijenta složenosti poslova radnog mjesta na koje je raspoređen a koje posebnom Odlukom određuje Općinsko vijeće Općine Tovarnik na prijedlog načelnika Općine i osnovice za izračun plaće, koju posebnom odlukom određuje Načelnik Općine, uvećan za 0,5 % za svaku navršenu godinu radnog staža,

**Dodatci na plaću** su dodatci za uspješnost na radu, dodatci za poslove s posebnim uvjetima rada i druga uvećanja plaće.

**Članak 3.**

Plaća se isplaćuje unatrag jedanput mjesečno za protekli mjesec do 10. u mjesecu

**Članak 4.**

Poslodavac je dužan na zahtjev zaposlenika izvršiti uplatu obustava iz plaće (kredit, uzdržavanje i sl.).

**Članak 5.**

Za natprosječne rezultate u radu zaposlenici mogu ostvariti dodatak za uspješnost na radu.

kriterije za utvrđivanja natprosječnih rezultata i način isplate dodatka za uspješnost na radu službenika i namještenika Općine Tovarnik uređuje Načelnik Općine posebnim pravilnikom

**članak 6.**

Osnovna plaća zaposlenika uvećat će se za:

- Rad noću ------------------------------------------------------------------------------------------------------40%

- Prekovremeni rad -------------------------------------------------------------------------------------------50%

- Rad Subotom -------------------------------------------------------------------------------------------------25%

- Rad Nedjeljom -----------------------------------------------------------------------------------------------35%

- Rad blagdanom i neradnim danom -------------------------------------------------------------------150%

Osnovna plaća uvećat će se:

- ako službenik ima znanstveni stupanj magistra znanosti za 8%,

- ako službenik ima znanstveni stupanj doktora znanosti za 15%,

ako znanstveni stupanj nije uvjet za radno mjesto na kojem službenik radi i ako je znanstveni stupanj u funkciji poslova radnog mjesta na kojem službenik radi.

Dodaci iz stavka 1. Ovoga članka međusobno se ne isključuju

Prekovremenim radom, smatra se svaki sat rada duži od 8 sati dnevno, kao i svaki sat rada Subotom ili Nedjeljom koje od zaposlenika zahtjeva Načelnik Općine ili Pročelnik JUO

Redovni mjesečni fond radnih sati su sati koje zaposlenici trebaju raditi u tekućem mjesecu, a dobije se na način da se broj radnih dana u tekućem mjesecu pomnoži s 8 sati.

Umjesto uvećanja osnovne plaće po osnovi prekovremenog rada, zaposlenik može koristiti jedan ili više slobodnih radnih dana prema ostvarenim satima prekovremenog rada u omjeru 1:1,5 (1 sat prekovremenog rada = 1 sat i 30 min redovnog sata rada), te mu se u tom slučaju izdaje rješenje u kojem se navodi broj i vrijeme korištenja slobodnih dana, kao i vrijeme kad je taj prekovremeni rad ostvaren.

**NAKNADE PLAĆE**

**Članak 7.**

Za vrijeme korištenja godišnjeg odmora, zaposleniku pripada naknada plaće u visini kao da je radio u redovnom radnom vremenu

**Članak 8.**

Za vrijeme korištenja plaćenog dopusta zaposleniku pripada naknada plaće kao da je radio u redovnom radnom vremenu

**Članak 9.**

Ako je zaposlenik odsutan iz službe odnosno s rada zbog bolovanja do 42 dana, pripada mu naknada plaće u visini od 85% od njegove osnovne plaće.

Naknada u 100% iznosu osnovne plaće pripada zaposleniku kad je na bolovanju zbog profesionalne bolesti ili ozljede na radu.

**OSTALA MATERIJALNA PRAVA**

**članak 10.**

Zaposlenik ima pravo na jubilarnu nagradu kako slijedi:

|  |  |
| --- | --- |
| –  za navršenih 10 godina radnog staža | 1.500 |
| –  za navršenih 15 godina radnog staža | 2.000 |
| –  za navršenih 20 godina radnog staža | 2.500 |
| –  za navršenih 25 godina radnog staža | 3.000 |
| –  za navršenih 30 godina radnog staža | 3.500 |
| –  za navršenih 35 godina radnog staža | 4.000 |
| –  z navršenih a 40 godina radnog staža | 5.000 |

Jubilarna nagrada isplaćuje se prvoga narednog mjeseca od mjeseca u kojem je zaposlenik ostvario pravo na jubilarnu nagradu.

 Iznimno, ako zaposleniku prestaje služba odnosno rad u državnom tijelu, a ostvario je pravo na jubilarnu nagradu, nagrada će se isplatiti zaposleniku sljedećeg mjeseca po prestanku službe ili rada, a u slučaju smrti zaposlenika njihovim nasljednicima sukladno Zakonu o nasljeđivanju.

**Članak 11.**

Obitelj zaposlenika ima pravo na pomoć u slučaju:

• smrti zaposlenika – 7.500,00 kn

Zaposlenik ima pravo na pomoć u slučaju:

• smrti supružnika, djeteta i roditelja – 3.000,00 kn

**Članak 12.**

 zaposlenik ima pravo na pomoć u slučaju:

* bolovanja dužeg od 90 dana – 2.500,00 kn godišnje
* invalidnosti zaposlenika- 2.500,00 kn godišnje
* nastanak invalidnosti maloljetne djece ili supružnika zaposlenika-2.000,00 kn

Nastanak invalidnosti zaposlenika i supružnika utvrđuje se dostavom pravomoćnog rješenja o općoj nesposobnosti za rad. Nastanak invalidnosti malodobnog djeteta utvrđuje se pravomoćnim rješenjem o invalidnosti nadležne službe socijalne skrbi

 **Članak 13.**

Prigodom dana sv. Nikole djeca zaposlenika koja do 6. Prosinca tekuće godine nisu napunila 15 godina imaju pravo na prigodan dar u iznosu od 600,00 kn

**Članak 14.**

Zaposlenik ima pravo na dar u naravi u vrijednosti do 400 kn godišnje

**Članak 15.**

Prigodom uskrsnih blagdana, zaposlenicima se isplaćuje nagrada u visini 1.250,00 kn

Prigodom božićnih blagdana zaposlenicima se isplaćuje nagrada u visini 1.250,00 kn

**Članak 16.**

Zaposleniku koji odlazi u mirovinu pripada pravo na otpremninu u visini 15.000,00 kn

Otpremnina zbog poslovnog i osobno uvjetovanog otkaza iznosi 6.400 kn za svaku navršenu godinu rada a za invalide rada 8.000 kn za svaku godinu rada

**Članak 17.**

Kada je zaposlenik upućen na službeno putovanje, pripada mu puna naknada prijevoznih troškova, dnevnice i naknada punog iznosa hotelskog računa za spavanje.

visina dnevnice za službena putovanja u Republici Hrvatskoj iznosi najmanje 170,00 kuna, a za službena putovanja u inozemstvu dnevnica se isplaćuje u visini propisanoj Odlukom o visini dnevnice za službeno putovanje u inozemstvo za korisnike koji se financiraju iz sredstava Državnog proračuna.

Ukoliko je zaposleniku osigurana odgovarajuća dnevna prehrana, isplatit će mu se 50% iznosa dnevnice iz stavka 2. ovoga članka.

Ukoliko je zaposleniku osiguran odgovarajući smješta u čvrstom objektu nema pravo na naknadu hotelskog računa za spavanje.

Odgovarajući smještaj u čvrstom objektu je smještaj u zidanom ili drvenom stambenom objektu, koji ispunjava tehničke uvjete za stanovanje (voda, struja, sanitarije, namještaj nužan za smještaj zaposlenika a, po potrebi grijanje, odnosno hlađenje, zaštita od buke i dr.).

Zaposlenik upućen od strane poslodavca na školovanje, edukaciju, seminar i sl. ima pravo na punu dnevnicu i ostale prava iz ovoga članka za cijelo vrijeme trajanja izobrazbe.

Zaposleniku se mora izdati nalog za službeno putovanje najmanje 24 sata prije putovanja u kojem mora biti naznačeno odobreno prijevozno sredstvo.

Ukoliko je zaposleniku odobreno korištenje privatnog automobila u službene svrhe, ima pravo na naknadu troškova korištenja privatnog automobila u visini neoporezivog iznosa utvrđenog Pravilnikom o porezu na dohodak tj. 2 kn po prijeđenom km.

Ukoliko zaposlenik koristi svoje vlastito prijevozno sredstvo čije korištenje nije odobreno ima pravo na naknadu troškova prijevoza u visini cijene karte putnim nalogom odobrenog prijevoznog sredstva.

Zaposlenik ima pravo na pola dnevnice ukoliko službeno putovanje traje između 8 i 12 sati, a ukoliko službeno putovanje traje između 12 i 24 sata ima pravo na punu dnevnicu.

**Članak 18.**

Pravo na naknadu troškova **međumjesnog javnog prijevoza** imaju svi zaposlenici koji stanuju izvan mjesta sjedišta Općine Tovarnik

Pod pojmom međumjesni javni prijevoz podrazumijeva **se javni prijevoz autobusom** organiziran od mjesta stanovanja, koji je različit od mjesta rada, do mjesta rada zaposlenika

zaposlenici imaju pravo na mjesečnu kartu, ili ovisno o njihovoj želji, pravo na naknadu troškova u visini cijene mjesečne karte

Zaposlenici nemaju pravo na naknadu troškova prijevoza samo u slučaju ako u tijeku mjeseca nisu radili niti jedan dan.

Naknada troškova prijevoza isplaćuje se unaprijed i to na plaći za prethodni mjesec.

Naknada troškova prijevoza iz ovog članka isplaćuje se po cjeniku javnog prijevoznika za građanstvo za mjesečne karte za radnike.

**ZDRAVLJE I SIGURNOST NA RADU**

**Članak 19.**

Zaposlenici su kolektivno osigurani od posljedica nesretnog slučaja za vrijeme obavljanja službe, odnosno rada, kao i u slobodnom vremenu, tijekom 24 sata.

**Članak 20.**

Zaposlenicima se osiguravaju sve mjere nužne za zaštitu života te sigurnosti i zdravlja, uključujući njihovo osposobljavanje za siguran rad , sprečavanje opasnosti na radu te pružanje informacija o poduzetim mjerama zaštite na radu.

**ZAVRŠNA ODREDBE**

**Članak 21.**

Ovaj pravilnik stupa na snagu danom donošenja a objavit će se u „Službenom vjesniku“ Vukovarsko-srijemske županije.

NAČELNICA OPĆINE TOVARNIK

Ruža V. Šijaković, oec.